WIIK ขนทัพ พนง.ร่วมกิจกรรม “ปลูกต้นไม้เฉลิมพระเกียรติ-อนุรักษ์แหล่งน้ำ”
WIIK นำทีมพนักงานร่วมกิจกรรม CSR ปลูกต้นไม้เฉลิมพระเกียรติ จ.ชลบุรี และอนุรักษ์แหล่งน้ำปล่อยพันธุ์สัตว์น้ำ จ.ระยอง
WIIK นำทีมพนักงานร่วมกิจกรรม CSR ปลูกต้นไม้เฉลิมพระเกียรติ จ.ชลบุรี และอนุรักษ์แหล่งน้ำปล่อยพันธุ์สัตว์น้ำ จ.ระยอง
28 ต.ค. 2565

บริษัท วิค จำกัด (มหาชน) หรือ WIIK ผู้นำกลุ่มธุรกิจผลิต-จัดจำหน่ายท่อ HDPE และบริหารจัดการน้ำรายใหญ่ของประเทศ นำทีมพนักงานของบริษัท ฯ จัดกิจกรรมเพื่อสังคม (CSR) ในโครงการ “ปลูกต้นไม้เฉลิมพระเกียรติ” พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว รัชกาลที่ 10 เนื่องในโอกาสมหามงคลเฉลิมพระชนมพรรษา 70 พรรษา ณ อมตะซิตี้ จังหวัดชลบุรี และโครงการ “อนุรักษ์แหล่งน้ำปล่อยพันธุ์สัตว์น้ำ” ณ บริเวณกลุ่มบริหารทรัพยากรประมงอ่างเก็บน้ำดอกกราย อำเภอนิคมพัฒนา จังหวัดระยอง
โดยมีเป้าหมายเพื่อฟื้นฟู ความอุดมสมบูรณ์ของสิ่งแวดล้อมและเป็นการสร้างความร่วมมือในการอนุรักษ์ทรัพยากรธรรมชาติ การขยายพันธุ์สัตว์น้ำ เพิ่มความหลากหลายทางชีวภาพ ในพื้นที่อ่างเก็บน้ำดอกกราย อันเป็นแหล่งน้ำที่สำคัญ ต่อนิคมอุตสาหกรรม ทั้งนี้ WIIK ยังคงมุ่งมั่นพัฒนา โครงการ CSR  ทั้งขนาดใหญ่และเล็กเพื่อสังคมอย่างต่อเนื่อง